
Alulírott, [a törvényes képviselő neve] az Interreg VI-A Magyarország-Szlovákia Program (továbbiakban: Program) részeként megvalósítandó Kisprojekt Alapra (továbbiakban: KPA) pályázó [a szervezet neve]  képviseletében a következőket igazoljuk:
· az általam képviselt szervezet nevében aláírásra jogosult vagyok;
· megerősítem, hogy az általam képviselt szervezet a Pályázati csomagban meghatározott kritériumoknak megfelel;
· tudomásul veszem, hogy a valótlan / hamis nyilatkozatokat a közigazgatási szankciókon túl és a jogosulatlanul kapott, kamatokkal terhelt hozzájárulás visszafizetési kötelezettsége mellett a Büntető Törvénykönyv is bünteti;
· az általam képviselt szervezet és a kisprojektben résztvevő valamennyi személy ismeri a Program részeként megvalósítandó KPA tartalmát, valamint a Programból történő támogatás feltételeit a Pályázati csomagban közzétett dokumentumokban foglaltak szerint, és tisztában van azzal, hogy a kisprojekt javaslat jóváhagyása és a támogatás odaítélése esetén milyen kötelezettségek terhelik;
· egyetértek és elfogadom a Pályázati csomag vonatkozó dokumentumaiban (Pályázati felhívás és mellékletei, Támogatási Szerződés tervezete és mellékletei, Felhasználói kézikönyv, Interreg+_SPF) foglalt feltételeket;
· az általam képviselt szervezet rendelkezik az adott Pályázati felhívásban meghatározott szükséges jogi, pénzügyi és működési kapacitással;
· az általam képviselt szervezet ismeri a pályázati űrlap tartalmát és tudomással bír a projektben betöltendő szerepéről;
· a benyújtott kisprojektet a Program részeként megvalósítandó KPA keretében kívánjuk megvalósítani;
· az általam képviselt szervezet által a kisprojekt javaslat keretében végrehajtandó tevékenységek összhangban vannak a vonatkozó uniós jogszabályokkal, a Program szabályaival és - adott esetben - az érintett országok nemzeti jogszabályaival;
· az általam képviselt szervezet elutasítja a nemen, faji vagy etnikai származáson, valláson vagy meggyőződésen, fogyatékosságon, életkoron vagy szexuális irányultságon alapuló megkülönböztetés minden formáját és biztosítja, hogy a támogatott eseményen ilyen megkülönböztetés nem valósulhat meg;
· az általam képviselt szervezet által a kisprojekt javaslat keretében megvalósítandó tevékenységek nem részesültek és nem részesülnek más uniós vagy nemzeti finanszírozású programból származó támogatásban. Amennyiben a szervezet a pályázat benyújtása után vagy a kisprojekt végrehajtása során ilyen támogatásban részesül, szervezetem haladéktalanul tájékoztatja az RDV ETT-t / Via Carpatia EGTC-t;
· abban az esetben, ha a kisprojekt javaslatot jóváhagyják finanszírozásra, tudomásul veszem, hogy a programhatóságok közzéteszik szervezetem nevét és címét, a kisprojekt javaslat fő tartalmát (cím, kisprojekt ISP elemei ), az odaítélt összeget és a finanszírozás mértékét az (EU) 2021/1060 rendelet 49. cikkének (3) bekezdése szerint;
· hozzájárulok ahhoz, hogy az Adatkezelő (RDV ETT / Via Carpatia EGTC) és a technikai adatfeldolgozó (Külügyminisztérium; Szlovák Köztársaság Befektetési, Régiófejlesztési és Informatikai Minisztériuma; Széchenyi Programiroda Nonprofit Kft.) a pályázatban szereplő és a szerződéskötési, illetve kisprojekt megvalósítási szakaszban megadott valamennyi személyes adatot a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló (EU) 2016/679 európai parlamenti és tanácsi rendeletnek (általános adatvédelmi rendelet) megfelelően kezelje;
· abban az esetben, ha a jelen nyilatkozat aláírásának időpontját követően szervezetem már nem képes teljesíteni a fent felsorolt követelmények bármelyikét, erről haladéktalanul tájékoztatja az RDV ETT-t / Via Carpatia EGTC-t;
· ismerem a Program állami támogatásokra, horizontális elvekre vonatkozó szabályait és a KPA szabályait;
· ismerem a Program támogatási folyósítására vonatkozó szabályait.
Alulírott hivatalos képviselő igazolom, hogy az   általam képviselt szervezet:
a) nem áll csődeljárás vagy felszámolási eljárás alatt, nem áll bírósági eljárás alatt, nem kötött egyezséget a hitelezőkkel, nem függesztette fel üzleti tevékenységét, nem áll ilyen ügyekben indított eljárás alatt, illetve nincs a nemzeti jogszabályokban vagy rendelkezésekben előírt eljárásból eredő hasonló helyzetben;
b) jogerős (azaz fellebbezéssel nem támadható) ítéletben nem ítélték el szakmai magatartással kapcsolatos bűncselekmény miatt; 
c) nem követett el súlyos, az irányító / nemzeti hatóság által igazolható szakmai kötelességszegést;
d) teljesítette a társadalombiztosítási járulékfizetési vagy adófizetési kötelezettségeit a székhelye szerinti ország jogszabályi rendelkezéseivel összhangban;
e) nem szerepelt csalás, korrupció, bűnszervezetben való részvétel vagy az Európai Unió pénzügyi érdekeit sértő egyéb jogellenes tevékenység miatt jogerős ítéletben;
f) ellen nem állapítottak meg súlyos szerződésszegést az uniós költségvetésből finanszírozott közbeszerzési eljárással vagy egyéb támogatás odaítélési eljárással kapcsolatos szerződéses kötelezettségeik teljesítésének elmulasztása miatt;
g) nem áll összeférhetetlenségben a jelen Pályázati felhívásban való részvétele miatt;
h) nem tett hamis nyilatkozatot az Irányító/Nemzeti Hatóság, RDV ETT / Via Carpatia EGTC által a Pályázati felhívásban való részvétel feltételeként kért információk megadása során, vagy nem mulasztotta el ezen információk megadását;
i) nem kísérelt meg bizalmas információkat szerezni a döntéshozó és irányító szervektől, illetve nem próbálta befolyásolni a jelenlegi vagy korábbi Pályázati felhívások értékelési/projekt kiválasztási folyamatának egyetlen szakaszát sem;
j) jelenleg nem terheli közigazgatási szankció.
Igazolom, hogy szervezetem tudatában van annak, hogy:
· a pályázat támogatása esetén a szervezet Támogatási Szerződést köt az RDV ETT-vel / Via Carpatia EGTC-vel;
· a támogatás elnyerése esetén a megadott határidőn belül RDV ETT-nek / Via Carpatia EGTC-nek átadja a Támogatási Szerződés megkötéséhez szükséges valamennyi igazoló dokumentumot;
· az (EU) 2021/1059 rendelet 26. cikke (1) bekezdésének b) pontjában előírtaknak megfelelően a teljes kisprojekt végrehajtásáért viseli az általános felelősséget;
· a 2021/1059/EU rendelet 52. cikkének (1) bekezdésével összhangban visszafizeti az RDV ETT-nek / Via Carpatia EGTC-nek a jogosulatlanul kifizetett összeget.
Elfogadom, hogy az irányító szervek
· a feldolgozásához szükséges adatokat és információkat gyűjtik, és saját vagy beszerzett automatizált adatfeldolgozó rendszerek segítségével kezelhetik, felhasználhatják, továbbíthatják és törölhetik a vonatkozó adatokat;
· a kisprojekt javaslat és a csatolt dokumentumok értékelésére titoktartási kötelezettséggel rendelkező harmadik felekkel konzultálhatnak és szerződést köthetnek velük;
· szükség esetén megosztják a kérelemben szereplő adatokat a nemzeti szintű koordinációért felelős szervezetekkel, beleértve az EU- és egyéb támogatási rendszerek értékelését és irányítását.
Általános adatvédelmi rendelet (GDPR)
A jelen Pályázati felhívásra benyújtott pályázat benyújtásával tudomásul veszem, hogy az adatkezelők (RDV ETT / Via Carpatia EGTC) és a technikai adatfeldolgozók (az Irányító Hatóságként eljáró Külügyminisztérium és a Közös Titkárságnak otthont adó Széchenyi Programiroda Nonprofit Kft.) a pályázati szakaszban szereplő valamennyi személyes adatot a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló (EU) 2016/679 európai parlamenti és tanácsi rendeletnek (általános adatvédelmi rendelet) megfelelően kezelik.
Nyilatkozat a saját hozzájárulás rendelkezésre állásáról
Alulírott, mint a pályázó szervezet törvényes képviselője kijelentem, hogy a szervezet, amennyiben önerő nyújtására köteles, akkor biztosítja az önerőt a pályázat támogatható kiadásaihoz, valamint biztosítja az uniós és nemzeti társfinanszírozás ideiglenes előfinanszírozását a Programból történő visszatérítés előtt a kisprojekt megvalósításához.
Aláírás
A szervezet törvényesen meghatalmazott képviselője, aláírásommal igazolom, hogy a jelen Vegső Kedvezményezett Nyilatkozatában megadott adatok és nyilatkozatok teljesek, helytállóak és valósak, továbbá, hogy a vonatkozó Pályázati felhívás és a Pályázati csomag rendelkezéseit tudomásul vettem és betartottam, valamint, hogy a pályázathoz csatolt valamennyi szkennelt dokumentum megfelel az eredeti dokumentumoknak. A megadott adatokban bekövetkező bármilyen lényeges változásról pályázó (végső kedvezményezett) szervezet az RDV ETT-t / Via Carpatia EGTC-t haladéktalanul értesíti.
Tudomásul veszem, hogy amennyiben a pályázati űrlapon vagy annak mellékleteiben hiányzó, pontatlan vagy hiányos adatok szerepelnek, a pályázatomat elutasíthatják.

